《西湖曲》
宋代·吴龙翰

十里风光烟水白，嵯峨帝城紫雾隔。
笛声吹断蒲叶风，鹭飞界雾青山色。
湖波鳞鳞织成縠，翠盖红幢机上簇。
长安富儿美少年，马行紫陌香尘扑。
画舫谁家窈窕娘，半额鹅黄时样妆。
玉手折花娇无力，花枝斜挂银丝长。
隔花踌蹰意相属，稍稍谈笑闻馀香。
夕阳西下汉水远，无计问觅双琼珰。
巫山高哉但入梦，安得插翅飞其傍。
君不见吴姬采莲自唱曲，君王尚在舟中宿。

作者简介：吴龙翰（1229—？）字式贤，号古梅，歙县人。生卒年均不详，约宋度宗成淳中前后在世。师方岳，咸淳中贡于乡，以荐授编校国史院实录。咸淳四年（1268）十月与鲍云龙、宋复一等三人，自带干粮，费时三天，涉足丹崖，登上了黄山莲花峰峰顶，并写下《黄山纪游》。吴龙翰所著《黄山纪游》，为现存最早游莲花峰的文字。德祐二年（1276）乡校请充教授，寻弃去。家有老梅，因以古梅为号。尝为之赋。龙翰著有《古梅吟叶》六卷，《四库总目》传于世。